Rasputin (film)

Rasputin (Rasputin: Dark Servant of Destiny) 1996, je biografiou ruského mystika Rasputina spracovanou z pohľadu chlapca, ktorým je cárovič, ktorý príbeh rozpráva. Vo filme predviedli výborne výkony  Alan Rickman  ako Rasputin, Ian McKellen  ako cár Mikuláš II., a Greta Scacchi ako cárovná, matka chorého chlapca. Dôkazom toho je množstvo nominácii a tri Zlaté glóbusy ktoré film získal.

 Dej 

Film začína na Sibíri, kde je asi 10-ročný Rasputin skúšaný dedinčanmi pre svoje jasnovidecké schopnosti. Rasputin prekvapuje, keď miestneho boháča označí za zlodeja koní. Je za to potrestaný. V zapätí sa dej filmu posunie asi o desať rokov do podobnej situácie, kde Rasputin vezie na sánkach náklad a je dotazovaný čoby jasnovidec. Odpoveď nenachádza a dochádza ku konfliktu; keď osamie, uvidí Pannu Máriu, ktorá mu povie čo má ďalej robiť.

Tak Rasputin prichádza do Petrohradu, kde miestnemu kňazovi tvrdí, že videl Pannu Máriu a ona mu prikázala prísť. Kňaz sa dotkne jeho čela na mieste kde sa Rasputina údajne dotkla Panna Mária a uverí mu.
Odporučí Rasputina cárovnej, ktorá sa trápi pre chorého syna, cároviča. Ten trpí hemofíliou, nehoja sa mu rany, krváca, lieky mu nepomáhajú. Cárovná v zúfalstve skúša všetko a tak napriek námietkam cára púšťa  opitého Rasputina k chlapcovi. 
Chlapcovi sa hneď druhý deň zázračne polepší, čo doktor obhajuje tým, že zabral nový liek, ktorý nasadil pred týždňom. 
Cárovná ale verí, že chlapca vyliečil Rasputin a tak sa Rasputin dostáva do priazne cára, cárovnej, do ich domu, kde stoluje spolu s celou cárovou rodinou.
Je očarujúco prostý, úprimný, ľudský, pokorný a pritom posadnutý sexom a pitím.

Rasputinova biografia hovorí o jeho veľkom politickom vplyve na cára. Film však obsahuje len málo pasáži s politickou témou, venuje sa hlavne promiskuitnému a búrlivému spôsobu života, ktorý Rasputin viedol a pre ktorý na neho cár opakovane zanevrel. 
Rasputin sa nakoniec vždy vrátil, pretože chorý cárovič ho potreboval. Zdravotný stav sa mu niekoľkokrát zhoršil a vždy mu pomohol práve len on.

Revolucionári sa búria viac a viac a Rasputin pridáva na cárovej nepopularite a to nie len u ľudu, ale aj u šľachty. Zo značnej časti šľachtičných si urobil súkromný hárem a káže o voľnej láske. Medzitým priznáva cárovnej, že Pannu Máriu nevidel očami, ale len v mysli a tým stráca jej priazeň.

A tak sa šľachta rozhodne Rasputina zbaviť. Ten tuší svoj koniec a tak cárovi, ktorý je na fronte v Prvej svetovej vojne napíše list, v ktorom píše o svojej smrti, ktorá bude aj jeho koncom. Ešte v ten večer sa ho pokúsia opakovane zavraždiť.

Téma, biografia aj podanie historických faktov v tomto filme je stvárnené presvedčivými hereckými prevedeniami. Pôsobivosť filmu umocňuje nevinnosť chlapca, ktorý celý príbeh sprevádza rozprávaním, ako vníma on dianie okolo seba, dianie, ktoré nakoniec skončilo vyvraždením celej cárskej rodiny.

 Ocenenia 
 Cena Emmy - Alan Rickman - Herec v hlavnej úlohe - miniséria alebo film
 Zlatý glóbus - Alan Rickman - Najlepší herec - miniséria, alebo TV film
 Zlatý glóbus - Ian McKellen - Najlepší herec
 Zlatý glóbus - Najlepší TV film

 Obsadenie 

 Alan Rickman - Grigori Rasputin
 Greta Scacchi - Alexandra Feodorovna - cárovná Alexandra
 Ian McKellen - Cár Mikuláš II
 David Warner - Eugen Botkin
 John Wood - predseda vlády Stolypin
 James Frain - knieža Felix Jusupov
 Ian Hogg  - Purishkevich
 Sheila Ruskin - Princezná Marisa
 Peter Jeffrey - Biskup
 Freddie Findlay - Alexej - cárovič Ruska
 Julian Curry - Dr. Lazovert

 Externé odkazy 

O filme Rasputin na ČSFD

 Zdroj 

Kategória:Filmy z 1996
Kategória:Filmy podľa názvu
Kategória:Filmy USA
Kategória:Filmové drámy
Kategória:Historické filmy
Kategória:Životopisné filmy